“สมหวัง เงินสั่งได้” ร่วมต้าน “โควิด-19” ส่งตรงอุปกรณ์แพทย์สู่ อสม.ทั่วประเทศ 
“สมหวัง เงินสั่งได้” ร่วมต้าน "โควิด-19" ส่งตรงอุปกรณ์แพทย์สู่ อสม.ทั่วประเทศ 
“สมหวัง เงินสั่งได้” ร่วมต้าน "โควิด-19" ส่งตรงอุปกรณ์แพทย์สู่ อสม.ทั่วประเทศ 
15 พ.ค. 2563

ผู้สื่อข่าวรายงานว่า ในวันนี้ (15 พฤษภาคม 2563)  “สมหวัง เงินสั่งได้” ผู้ให้บริการสินเชื่อทะเบียนรถและสินเชื่อรถมอเตอร์ไซค์ ในกลุ่มธนาคารทิสโก้ ร่วมเป็นส่วนหนึ่งในการช่วยเหลือชุมชนที่ได้รับผลกระทบจากการแพร่ระบาดของโควิด-19 ด้วยการส่งมอบอุปกรณ์ Medical Kits และอุปกรณ์ออกตรวจเยี่ยมให้กับอาสาสมัครสาธารณสุขประจำหมู่บ้าน (อสม.) ทั่วประเทศ ผ่านกรมสนับสนุนบริการสุขภาพ กระทรวงสาธารณสุข เพื่อการเฝ้าระวังและป้องกันการแพร่ระบาดของโควิด-19 จำนวน 1,000 ชุด มูลค่ารวม 1,053,950 บาท
พร้อมเดินหน้าส่งถุงยังชีพออกแจกจ่ายให้ประชาชนในชุมชนที่ได้รับความเดือดร้อน ในพื้นที่โดยรอบของสมหวังกว่า 300 สาขาทั่วประเทศ ในกิจกรรม “สมหวังฯ ยังชีพ สู้ภัยโควิด-19” รวมทั้ง2โครงการมูลค่า 2,600,000 บาท โดย นายยุทธพงษ์ ศรีวงศ์จรรยา ประธานกรรมการบริษัท  ไฮเวย์ จำกัด  เป็นตัวแทนส่งมอบอุปกรณ์ Medical Kits และอุปกรณ์ออกตรวจเยี่ยมให้กับอาสาสมัครสาธารณสุขประจำหมู่บ้าน (อสม.) ทั่วประเทศให้กับ นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ และ นายนัตถะวุฒิ ภิรมย์ไทย ผู้อำนวยการกองสนับสนุนสุขภาพภาคประชาชน
โดย นายยุทธพงษ์ ศรีวงศ์จรรยา ประธานกรรมการบริษัท ไฮเวย์ จำกัด กล่าวว่า ในฐานะตัวแทนบริษัทฯ ขอส่งมอบทั้งกำลังใจ ความห่วงใยถึงพี่น้องชาวไทยทุกคน  พวกเรามุ่งมั่นที่จะอยู่เคียงข้างคนไทยในทุกสถานการณ์ โดยเฉพาะวิกฤตโควิด-19ในครั้งนี้ โดยทางบริษัทฯ มีความห่วงใยการดำรงชีวิตของอาสาสมัครสาธารณสุขประจำหมู่บ้าน (อสม.) ทั่วประเทศที่กำลังทำงานหนักในขณะนี้
รวมไปถึงประชาชนทั่วไปที่ได้รับผลกระทบจากสถานการณ์โควิด-19  จึงส่งมอบอุปกรณ์ Medical Kits ให้กับอาสาสมัครสาธารณสุขประจำหมู่บ้าน (อสม.)ทั่วประเทศ ผ่านกรมสนับสนุนบริการสุขภาพ กระทรวงสาธารณสุข เพื่อการเฝ้าระวังและป้องกันการแพร่ระบาดของโควิด-19 พร้อมจัดกิจกรรม“สมหวัง ยังชีพ สู้ภัยโควิด-19”  ส่งถุงยังชีพออกไปแจกจ่ายให้ประชาชนในชุมชนที่ได้รับความเดือดร้อนณ พื้นที่โดยรอบของสมหวังกว่า 300 สาขาทั่วประเทศ
“ที่สำคัญเรายังเดินหน้าด้วยแนวคิดหลักว่าคนไทยต้อง “สมหวังไปด้วยกัน” โดยมุ่งช่วยเหลือผู้ที่ต้องการเงินสดมาหมุนเวียนในการใช้ชีวิต ณ สถาณการณ์ตอนนี้  มีโปรโมชั่นพิเศษ 60 วัน พักก่อน…ผ่อนทีหลัง รับเงินกู้ไปใช้ก่อน หลังจาก 60 วันแล้วค่อยเริ่มผ่อนคืนงวดแรก
พร้อมกับเปิดตลาดนัดสมหวังออนไลน์ ช่วยเหลือพี่น้องพ่อค้าแม่ค้าในการทำมาหากินโดยการมาฝากร้านบนสื่อออนไลน์ของเราฟรี ซึ่งคุณเด่นคุณ งามเนตร พระเอกขวัญใจพ่อค้าแม่ค้า พรีเซ็นเตอร์ของสมหวังเงินสั่งได้ จะมาช่วยทำกิจกรรมกระตุ้นการขายให้บรรดาพ่อค้าแม่ค้าในตลาดสมหวังอย่างต่อเนื่องอีกด้วย ทั้งหมดนี้คือความมุ่งมั่นของบริษัทฯ ที่ต้องการอยู่เคียงข้างและร่วมฝ่าฟันวิกฤตเศรษฐกิจในครั้งนี้ไปกับคนไทยทั้งประเทศ พวกเราเชื่อมั่นว่าชาวไทยต้องสมหวังไปด้วยกันครับ” นายยุทธพงษ์กล่าว  